Приложение № 8

**ТЕХНИЧЕСКА СПЕЦИФИКАЦИЯ ЗА ОБЩЕСТВЕНА ПОРЪЧКА ЗА ИЗБОР НА ИЗПЪЛНИТЕЛ ЗА:**

**„Изработка и монтаж на 1 бр. временен билборд и 1 бр. постоянна обяснителна табела за популяризиране резултатите от проекта“ в рамките на проект „Изкуство и култура – общи трансгранични активи в подкрепа на устойчивото развитие на туризма“ Проектен код: ROBG -576, финансиран по приоритетна ос 2 „Зелен регион“, специфична цел 2.1 „Подобряване на устойчивото използване на ресурсите на природното и културно наследство“ по Програма за трансгранично сътрудничество ИНТЕРРЕГ V-A Румъния-България 2014-2020“**

**I.ВЪВЕДЕНИЕ**

Предмет на възлагане в настоящата поръчка, е част от дейностите, предвидени за изпълнение по проект „Изкуство и култура – общи трансгранични активи в подкрепа на устойчивото развитие на туризма“ Проектен код: ROBG -576, финансиран по приоритетна ос 2 „Зелен регион“, специфична цел 2.1 „Подобряване на устойчивото използване на ресурсите на природното и културно наследство“ по Програма за трансгранично сътрудничество ИНТЕРРЕГ V-A Румъния-България 2014-2020“.

За реализиране на проекта, бенефициентът /Община Велико Търново/ има задължението да информира обществеността за получената от фондовете подкрепа за реализиране на дейностите по проекта чрез реализиране на дейностите за информация и комуникация, съблюдавайки техническите характеристики в Наръчника за визуална идентичност, по отношение на дейностите съфинансирани от ЕС чрез ЕФРР по Програма за трнасгранично сътрудничество „ИНТЕРРЕГ V-A Румъния България“ 2014-2020 и Ръководството за изпълнение на проекти на Програмата.

При реализирането на дейностите по поръчката, следва да бъдат спазени всички изисквания на финансиращия орган за визуализиране на финансовата подкрепа. Услугата трябва да бъде изпълнена изцяло според изискванията на Наръчника за визуална идентичност на Програма за трансгранично сътрудничество“ ИНТЕРРЕГ V-A Румъния - България” 2014-2020 по програмата Интеррег V-A Румъния-България( „VISUAL IDENTITY MANUAL for the Interreg V-A Romania-Bulgaria Programme”) публикуван на следния интернет адрес: [*http://www.interregrobg.eu/bg/rules-of-implementation/programme-rules/visual-identity-manual-bg.html*](http://www.interregrobg.eu/bg/rules-of-implementation/programme-rules/visual-identity-manual-bg.html)*, Ръководството на Програмата /раздел 22 Информация и публичност/ и изискванията на Регламент (ЕС) № 1303/2013 г. на Европейския парламент и на Съвета от 17.12.2013 г. и Регламент за изпълнение (ЕС) № 821/2014 на Комисията от 28.07.2014 г. Наръчникът за визуална идентичност на Програмата е източник за информация за мерките по информация и комуникация на ЕС, представя подробни технически изисквания, отнасящи се до използването на лога, като показва комуникационните мерки, които трябва да бъдат прилагани, за бъдат участниците в проекта, както и обществеността информирани за финансираните дейности от фондовете на ЕС.*

 Временният билборд и постоянната обяснителна табела ще бъдат поставени с цел популяризиране на проекта сред широката общественост, като ще бъде отбелязана текстова и визуална информация предоставена от Възложителя и всички останали задължителни компоненти съобразени с Наръчника за визуална идентичност на Програма за трансгранично сътрудничество „ИНТЕРРЕГ V-A Румъния – България“ 2014-2020 и Ръководството за изпълнение на проекти.

Съгласно раздел 2.2 от Приложение XII на Регламент (ЕС) № 1303/2013 г. всички представени мерки за информация и комуникация потвърждават подкрепата на фондовете за операцията, както и представят инструкции при реализиране на всички мерки за информация и комуникация, предприети от бенефициента, като изрично се указва съфинансирането от фондовете на ЕС на проекта чрез поставяне на емблемата на ЕС в съответствие с техническите характеристики, посочени в акта за изпълнение съгласно чл.115, ал.4, както и упоменаване наименованието на финансиращия фонд, подкрепящ операцията.

 Съдържанието и дизайнът на временния билборд и постоянната обяснителна табела се съгласуват предварително с Възложителя. Изпълнителят трябва да изготви проект на дизайн на временния билборд и постоянната обяснителна табела като ги представи на Възложителя за одобрение. Възложителят има право да предлага, проверява и коригира текстовото и визуалното съдържание и дизайна на билборда и табелата в рамките на тяхното изпълнение.

Временния билборд и постоянната обяснителна табела трябва да посочват наименованието и основната цел на проекта. Те се изготвят в съответствие с техническите характеристики, приети от Европейската комисия, Ръководството за изпълнение на проекти и Наръчника за визуална идентичност на Програмата за трансгранично сътрудничество „ИНТЕРРЕГ V-A Румъния-България“ 2014-2020.

Съгласно Наръчника за управление на проекта на Програмата /раздел 22/, всички материали за информация и комуникация следва да бъдат съгласувани от Съвместния секретариат на Програмата, за съответствие на изработените временен билборд и постоянна обяснителна табела при спазване на единните стандарти при визуализацията на европейските фондове и техническите характеристики за изготвяне на временен билборд и постоянна обяснителна табела в Наръчника за визуална идентичност /раздели 2.1; 2.2/.

Съгласно раздел 2.2 от Приложение XII на Регламент (ЕС) № 1303/2013 г. всички представени мерки за информация и комуникация потвърждават подкрепата на фондовете за операцията, както и представят инструкции при реализиране на всички мерки за информация и комуникация, предприети от бенефициента, като изрично да се указва съфинансирането от фондовете на ЕС на проекта чрез поставяне на емблемата на ЕС в съответствие с техническите характеристики, посочени в акта за изпълнение съгласно чл.115, ал.4, както и упоменаване наименованието на финансиращия фонд, подкрепящ операцията.

За тази цел, избраният за Изпълнител участник е необходимо да изработи електронен образец на всеки артикул, който се представя на СС за одобрение. След получаване на одобрение от СС може да се пристъпи към изработване на съответните материали.

Дейностите в настоящата поръчка включват:

Дейност 1: Изработка и монтаж на 1 бр. временен билборд /едностранен/. Възложителят следва да позиционира временен билборд за периода на строителството в близост до обекта на интервенция. Същият следва да бъде поставен на подходящо място на/или в близост до строителната площадка, където може лесно да се визуализира от обществеността, със срок на изпълнение преди стартиране на строително-монтажните работи. На билборда трябва да се визуализира наименованието на проекта/операцията и главната цел на дейността, като тази информация трябва да заема минимум 25% от площта на билборда. 25% от площта на билборда заемат: емблемата на ЕС, упоменаването „Европейски съюз“ и наименованието на финансиращия фонд /ЕФРР/, съгласно раздел 2.1 от Наръчника за визуална идентичност на Програмата. Дейността включва изготвяне на дизайн, изработка – печат, доставка и монтаж на металната конструкция, с размер на паното: вис. 1,5 м./ шир. 2 м., материал на паното: подходящ материал, устойчив на неблагоприятни атмосферни условия, едностранна визия - пълноцветен печат, изображение с UV устойчивост (устойчиви мастила). Изпълнителят има ангажимента да извършва подръжка и ремонт за своя сметка на билборда при нужда, в срока на монтирания билборд за периода на строителството. Билбордът се отстранява от изпълнителя за негова сметка, но не по-късно от три месеца след приключване на строителните дейности по проекта, като се заменя с постоянна обяснителна табела.

Дейност 2 - Изработка и монтаж на 1 бр. постоянна обяснителна табела. Табелата трябва да съдържа същите основни елементи, които са указани по-горе по отношение на временния билборд. Съгласно Наръчника за визуална идентичност на Програмата, раздел 2.2, постоянната обяснителна табела трябва да бъде позиционирана на физическия обект на интервенция след приключване на СМР, но в случай на рестриктивни правила по отношение на статута на сградата, Изпълнителят съгласува с Възложителя мястото на монтаж. Дейността включва изготвяне на дизайн, изработка – печат, доставка и монтаж на металната конструкция с размер на паното: вис. 50 см. /шир. 80 см., материал на паното: подходящ материал, устойчив на неблагоприятни атмосферни условия, едностранна визия - пълноцветен печат, изображение с UV устойчивост (устойчиви мастила). Постоянната обяснителна табела трябва да бъде поставена на видно място, достъпно за широката общественост /съобразно обектът на интервенция/сградата след приключване СМР на същия, или на място предварително одобрено от Възложителя в обхвата на интвервенирания обект. На табелата трябва бъде отбелязана текстова и визуална информация предоставена от Възложителя и всички останали задължителни компоненти съобразени с Наръчника за визуална идентичност на Програма „ИНТЕРРЕГ V-A Румъния – България“ 2014-2020.

**II.СТРАТЕГИЧЕСКИ ЦЕЛИ НА ПОРЪЧКАТА**

„ИНТЕРРЕГ V-A Румъния – България“ 2014-2020 е програма за трансгранично сътрудничество, съфинансирана от Европейски съюз със средства от Европейския фонд за регионално развитие.

Стратегическата цел на програмата за периода се фокусира върху тематични области от Стратегията Европа 2020, свързани с изменението на климата, превенцията и управлението на риска, съхраняването и опазването на околната среда, насърчаване на ресурсната ефективност, устойчивият транспорт, насърчаване на заетостта и мобилността на работната сила, повишаване на институционалния капацитет чрез насърчаване на сътрудничеството между гражданите и институциите.

Регионите, които обхваща са 7 окръга в Румъния (Констанца, Долж, Олт, Телеорман, Гюргево, Кълъраш, Мехединци) и 8 области в България (Видин, Враца, Монтана, Плевен, Велико Търново, Русе, Силистра, Добрич).

Програма за трансгранично сътрудничество ИНТЕРРЕГ V-A България – Румъния 2014-2020 е необходима за развитието на региона поради същността на общите предизвикателства:

1) създаване на местни центрове с богато историко-културно наследство с недостатъчно развита диверсификация на туристическите услуги, съответстващи на подценени туристически атракции на регионално равнище;

2) недостатъчно изложбено пространство за различни оригинални творби от класическо и съвременно изкуство;

3) липса на тематични туристически продукти, свързани със съжителството на запазените културни обекти като част от природните зони в градските територии и тяхното адекватно популяризиране.

Предмет на настоящата обществена поръчка е реализация на проект, насочен към подобряване на туристическите услуги в гр. Велико Търново. Обект на въздействие в гр. Велико Търново е художествена галерия „Борис Денев“.

 **III.ОБЩА ИНФОРМАЦИЯ**

Възложител на настоящата обществена поръчка е Община Велико Търново. Кметът на община Велико Търново издава решение за процедура за възлагане на обществена поръчка чрез публично състезание, с което одобрява обявлението и документацията за обществената поръчка. Процедурата се открива на основание чл.176 от ЗОП, във връзка с чл.18, ал.1, т.12 от ЗОП.

Основание за възлагане на услугата: Услугата се възлага във връзка с одобрено финансиране по проект: „Изкуство и култура – общи трансгранични активи в подкрепа на устойчивото развитие на туризма“ Проектен код: ROBG -576, финансиран по приоритетна ос 2 „Зелен регион“, специфична цел 2.1 „Подобряване на устойчивото използване на ресурсите на природното и културно наследство“ на Програма за трансгранично сътрудничество ИНТЕРРЕГ V-A Румъния-България 2014-2020.

 **IV.** **ОБХВАТ НА ОБЩЕСТВЕНАТА ПОРЪЧКА:**

Предметът на настоящата обществена поръчка обхваща следните дейности:

Дейност 1 - Изработка и монтаж на 1 бр. временен билборд

Дейност 2 - Изработка и монтаж на 1 бр. постоянна обяснителна табела.

**V.АДМИНИСТРАТИВНИ ИЗИСКВАНИЯ КЪМ ИЗПЪЛНИТЕЛЯ**

Изпълнителят е длъжен:

1. Да започне изпълнението по Договора след като получи от Възложителя възлагателно писмо за започване на изпълнението по дейността;

2. Да предаде на Възложителя резултата от изпълнената дейност.

3. Да информира Възложителя и посочени от него представители за всички потенциални проблеми, които възникват и биха могли да възникнат в хода на сизпълнение на дейноститге, като предложи адекватни решения за тях;

4. При приключване на договора да предостави на Възложителя цялата информация и документи и/или получени материали, събирани и подготвени от него при и по повод изпълнението на настоящия Договор.

5. Да не използва по никакъв начин, включително за свои нужди или като разгласява пред трети лица, каквато и да било информация за Възложителя, негови служители или контрагенти, станала му известна при или по повод изпълнението на този договор.

6. Да изпълнява и други дейности, изрично неупоменати, но следващи от договора за настоящата обществена поръчка и българското законодателство;

7. Оказване на съдействие и предоставяне на информация и документация при посещение на обекта от страна на Възложителя, органи на ЕК, одитиращи институции и др. контролни органи;

**VI.СРОК НА ИЗПЪЛНЕНИЕ НА ДЕЙНОСТИТЕ**

Датата на изпълнението на всяка от дейностите се определя от Възложителя чрез изпращане на възлагателно писмо до Изпълнителя.

Срокът за изготвяне и представяне за одобрение на проект на дизайн на временния билборд и постоянната табела е до 5 (пет) календарни дни, считано от датата на получаване на писмена заявка/Възлагателно писмо изпратена от представител на Възложителя на електронен адрес посочен от Изпълнителя.

Срокът за изработване, доставка и монтаж на временния билборд и постоянната табела е до 14 (четиринадесет) календарни дни, от датата на съгласуването и одобрението на окончателното съдържание и дизайн на табелата и билборда, удостоверено с получаване на одобрение от Възложителя на електронен адрес, посочен от Изпълнителя.В този срок не се включва периодът за одобрение на проекта на табелата и билборда от Съвместния секретариат (СС) на Програмата.

**VII**. **ЕКСПЕРТЕН СЪСТАВ**

Изпълнителят на настоящата обществена поръчка трябва да разполага с екип от експерти, с които да изпълни качествено, в срок и по обем задълженията описани в настоящата Техническа спецификация.

Важно!!!

Възложителят изисква в офертата на участника да се представят членове на екипа, като за всеки от тях посочени роля в изпълнението на дейностите предмет на поръчктата.

**VIII**. **ДОПУСКАНИЯ И РИСКОВЕ.**

Следните допускания би следвало да бъдат направени с оглед избягването на евентуална забава или неизпълнение на дейностите, упоменати в тази техническа спецификация:

- Отлично и ефективно сътрудничество и взаимодействие между всички страни;

- Изпълнение на задачите, съгласно изискванията на възложителя и в сроковете посочени в техническото и финансовото предложение;

- Навременно предоставяне на информации, необходими за отстраняване на констатирани проблеми;

- Лицата, които изпълняват отделните дейности по проекта да притежават необходимите знания и опит.

Рисковете, които биха могли да се отразят на успешното и навременно изпълнение на дейностите, предмет на възлагане:

- недостатъчна подкрепа от страна на Възложителя;

- недостатъчно ефективна организация от страна на Изпълнителя;

- забавяне и навременното изпълнение на дейностите, включени в обхвата на договора;

- забавяне в получаването или не получаване на необходимата информация и данни;

- не осигуряване на необходимото по време и обем съдействие от страна на служители на Възложителя за ефективно изпълнение на задачите на изпълнителя.

 **IX.ОБОРУДВАНЕ НА ИЗПЪЛНИТЕЛЯ.**

 За изпълнението на дейностите предмет на обществената поръчка изпълнителят поема разходите относно дейностите на неговия екип. Това включва най-общо:

* Заплати за неговия състав, жилищно настаняване, текущи разходи, застраховки, лицензи, разрешителни;
* Оборудване необходимо за монтажа на постоянната табела и временния билборд;

- Транспорт за неговия екип и за материалите;

- Офис оборудване, техника и доставки, за да направи експертния екип напълно функционален, включително компютри, телефони, копирна машина и т.н.;

- Всякакви разходи за телекомуникация (факс, email, телефон и т.н.);

- Всички разходи за създаване и размножаване на документи, печатане и др.;